| **Ingrida Šimonytė** |
| --- |
|  |
| 2023 m. |
| Gimė | 1974 m. lapkričio 15 d. (49 metai)Vilnius |
| Lietuvos Ministrė pirmininkė |
| Ėjo pareigas | Nuo 2020 m. gruodžio 11 d. |
| Ankstesnis | Saulius Skvernelis |
| Seimo narė |
| Ėjo pareigas | Nuo 2016 m. lapkričio 14 d. |
| Ankstesnis | Andrius Kubilius(Antakalnio apygarda) |
| 

|  |
| --- |
| Finansų ministrė |
| Ėjo pareigas | 2009 m. liepos 7 d. –2012 m. gruodžio 13 d. |
| Ankstesnis | Algirdas Šemeta |
| Vėlesnis | Rimantas Šadžius |

 |
|  |
| Veikla | Politikė |
| Partija | TS-LKD (nuo 2022) |
|  |
| Išsilavinimas | Verslo administravimo ir vadyba, ekonomika |
| Alma mater | VU (1998) |
|  |
| Žymūs apdovanojimai |
| Vytauto Didžiojo ordino Karininko kryžius (2015) |
|  |
|  **Vikiteka** | Ingrida Šimonytė |

**Ingrida Šimonytė** (g. 1974 m. lapkričio 15 d. Vilniuje) – Lietuvos ekonomistė ir politikė. 

Kelis dešimtmečius skirtingose pozicijose finansų ministerijoje dirbusi Šimonytė 2009–2012 m. A.Kubiliaus (II) ministrų kabineto užėmė finansų ministrės postą. Taip pat nuo 2016 m. Šimonytė yra Seimo narė, o Tėvynės sąjungos-Lietuvos krikščionių demokratų partijai laimėjus parlamento rinkimus bei suformavus valdančiąją dauguma dirba 18–osios vyriausybės ministrė pirmininkė. Ji yra antroji moteris užimanti šias pareigas šalies istorijoje.

Biografija
----------

I. Šimonytė gimė statybos inžinieriaus ir ekonomistės šeimoje Žirmūnų mikrajone Vilniuje. Iš ten 1984 m. su tėvais ji persikraustė gyventi į Antakalnį, ten praleido vaikystę bei jaunystę.

### Išsilavinimas

1992 m. sidabro medaliu baigė Vilniaus 7-ąją vidurinę mokyklą (dab. Vilniaus Žirmūnų gimnaziją).

1992-1996 m. studijavo Vilniaus universiteto Ekonomikos fakultete, įgijo verslo administravimo ir vadybos bakalaurą, vėliau ir ekonomikos magistrą.

Po studijų tobulinosi tarptautinių institucijų (Ekonominio bendradarbiavimo ir plėtros organizacijos, JAV Tarptautinės plėtros agentūros, Europos Sąjungos organizacijų ir kt.) mokymuose.

### Patirtis

1997 m. pradžioje, studijuodama magistrantūroje, laimėjo konkursą dirbti ekonomiste finansų ministerijos Mokesčių skyriuje. Ministerijoje įkūrus Mokesčių departamentą dirbo ekonomiste, skyriaus, vėliau ir departamento vadove. Daugiausia dėmesio skyrė mokesčių derinimui su ES teise.

2004 m. gegužę tapo ministerijos sekretore atsakinga už mokesčius, audito, apskaitos ir atskaitomybės klausimus, o 2008 m. – ir už Fiskalinės politikos departamentą. 

2009 m. liepą–2012 m. gruodį 15-oje vyriausybėje dirbo finansų ministre.

Po darbo ministerijoje 2013–2016 m. I. Šimonytė buvo Vilniaus universiteto Matematikos ir informatikos fakulteto bei Tarptautinių santykių ir politikos mokslų instituto dėstytoja. Tuo pačiu metu buvo ir Lietuvos banko valdybos nare, kuruojančia priežiūros klausimus. Taip pat buvo ES bendros bankų priežiūros institucijos – Priežiūros valdybos – narė.

2014 m. universiteto bendruomenė ją išrinko išorine tarybos nare, o 2014–2016 m. kadencijai Tarybos pirmininke.

Nuo 2016 m. I. Šimonytė yra Seimo narė, išrinkta Antakalnio vienmandatėje rinkimų apygardoje I ture, o 2020 m. lapkričio 25 d. prezidento dekretu paskirta ministre pirmininke. 2020 m. gruodžio 11 d. pradėjo dirbti jos ministrų kabinetas.

Politinė karjera
----------------

### Finansų ministrė (2009–2012)

2010 m. Baltijos plėtros forume (Litexpo)
2022 m.
2009 m. birželio 30 d. finansų ministras Algirdas Šemeta gavo Europos biudžeto komisaro postą. Į atsilaisvinusį ministerijos postą tuometis vyriausybės vadovas Andrius Kubilius pasiūlė viceministrę I. Šimonytę. 2009 m. liepos 3 d. prezidentas Valdas Adamkus po pokalbio patvirtino kandidatūrą bei pasirašė pasirašė dekretą. Šimonytė tapo 15-ąja finansų ministre.

Jai pavesta atgaivinti Lietuvos ekonomiką po krizės, todėl vadinta „sunkmečio ministre". Pirmais jos darbo metais Lietuvos BVP sumažėjo net 14,7%. Priimti pensijų, motinystės, tėvystės, nedarbo išmokų karpymai, biudžetininkų atlyginimų sumažinimai, valstybės skolinimasis, padidinti mokesčiai.

Po 2012 m. Seimo rinkimų ji laikinai baigė darba politikoje. Tapo Vilniaus universteto dėstytoja, tarybos pirmininke. Pradėjo dirbti Lietuvos banko valdybos nare.

### Seimo narė (nuo 2016 m.)

2015 m. ji apsisprendė grįžti į politiką ir dalyvauti 2016 m. Seimo rinkimuose. Tuomet nepriklausoma kandidatė, I. Šimonytė balotiravosi Tėvynės sąjungos–Lietuvos krikščionių demokratų sąraše, Antakalnio apygardoje. Rinkimų naktį paaiškėjo, kad ten surinko 51,54% apygardos rinkėjų balsų ir tapo viena iš trijų kandidatų, vienmandatėje apygardoje išrinkta pirmajame ture.

Jau pradėjusi darbą parlamente ji prisijungė prie Tėvynės sąjungos–Lietuvos krikščionių demokratų frakcijos, dirbo Europos reikalų komitete, Antikorupcijos, Neįgaliųjų teisių komisijose. Taip pat užėmė Audito komiteto pirmininkės pareigas, priklausė Seimo moterų, Gegužės 3-iosios, „Pro-Ukraine", Europietiškos Rusijos draugų bei kitoms parlamentinėms grupėms. Per pirmąją kadenciją Seime pateikė 2 individualius, prisidėjo prie 70 grupinių įstatymų projektų. Pastabas teisės aktams individualiai teikė 27, grupėje 44 kartus.

2020 m. kovo 3 d. paskelbė, kad sieks perrinkimo ir taps Tėvynės sąjungos–Lietuvos krikščionių demokratų rinkiminio sąrašo lydere. 2020 m. spalį Antakalnio apygardoje pagerinusi rezultatą ir surinkusi 61,17% balsų vėl išrinkta pirmame rinkimų ture, perrinkta antrai kadencijai.

### 2019 m. Prezidento rinkimai

2018 m. rugsėjo 24 d. paskelbė siekį dalyvauti Prezidento rinkimuose, potencialiai su TS-LKD parama. Lapkričio 4 d. visuomenei atviruose (dalyvavo 15 tūkst. partiečių ir 18 tūkst. iš anksto užsiregistravusių, partijai nepriklausančių žmonių) pirminiuose rinkimuose nugalėjo oponentą Vygaudą Ušacką ir užsitikrino partijos paramą. Už ją balsavo 79 % (16 418) konservatorių ir besiregistravusių nepartinių rėmėjų, už V. Ušacką – 21 % (4441).

Kandidatams į prezidentus privalomus 20 tūkst. piliečių parašų surinko per 12 val. Bet jos komanda rinko parašus likusį mėnesį ir pristatė rekordinį jų kiekį, ~68 tūkst. (27 647 parašų popieriniuose lapuose ir 40 431 el. parašą VRK portale „Rinkėjo puslapis"). Taip pralenkė konkurentus ir Dalią Grybauskaitę, kuri 2014 m. rinkimuose surinko 67 tūkst. parašų.

2019 m. gegužės 12 d. nugalėjo pirmajame prezidento rinkimų ture (31,31% balsų), su ekonomistu Gitanu Nausėda pateko į antrąjį turą.Gegužės 26 d. jame pralaimėjo.

Ministrė Pirmininkė (2020–)
---------------------------

*Pagrindiniai straipsniai – 2020 m. Lietuvos Seimo rinkimai ir I. Šimonytės ministrų kabinetas*.
### Rinkimai ir paskyrimas

Po 2019 m. prezidento rinkimų tapo populiaria. TS-LKD pirmininkas Gabrielius Landsbergis nepriklausomą politikę pakvietė tapti 2020 m. Seimo rinkimų TS-LKD sąrašo lydere. 2020 m. kovo 3 d. ji sutiko.

Savo kandidatūrą iškėlė Antakalnio vienmandatėje apygardoje. Kaip ir 2016 m. rinkimų naktį paaiškėjo, kad surinko >60% balsų ir vėl tapo viena iš trijų šalies rinkimų apygardos kandidatų, laimėjusių pirmajame ture. 2020 m. spalio 31 d. patvirtinus rinkimų rezultatus paaiškėjo, kad TS-LKD pelnė daugiausiai mandatų (50) ir aplenkė S. Skvernelio ministrų kabinetui vadovaujančią Lietuvos valstiečių ir žaliųjų sąjungą.

Po rinkimų sudaryta centro-dešinės koaliciją tarp TS-LKD, Liberalų sąjūdžio ir Laisvės partijos. Koalicijos sutartis delegavo Šimonytę kandidate į Ministres Pirmininkes. Lapkričio 18 d. ji paskelbė siūlomą kabineto sudėtį, kurią gruodžio 7 d. patvirtino prezidentas G. Nausėda. Lapkričio 24 d. Seimas kandidatūrai pritarė,, kitą dieną G. Nausėda tai užtvirtino savo dekretu. Ji antroji moteris, užimanti šias pareigas (pirmoji buvo Kazimira Danutė Prunskienė). 

2020 m. gruodžio 11 d. Vyriausybė gavo įgaliojimus veikti.

### Darbas Vyriausybėje

Šimonytės vyriausybė susidūrė su vidaus ir užsienio krizėmis. Šimonytė žiniasklaidoje vadinta „krizių premjere".

#### COVID-19 pandemija

*Pagrindinis straipsnis – COVID-19 pandemija Lietuvoje*.
2020 m. gruodį, pirmosiomis dienomis poste, mirčių pertekliui viršyjant 80%, dėl didelio apkrovimo sveikatos priežiūros sistemai grėsė griūtis.

Vyriausybė suvaržė judėjimą tarp savivaldybių, bendravimą tarp žmonių, įvedė nuotolinį ugdymą, darbą.

2021 m. gegužės 31 d. pradėta masinė gyventojų vakcinacija. Vyriausybė, siekdama mažinti suvaržymus, įvedė Galimybių pasą – dokumentą, liudyjantį apie turėtojo paskiepyjimą, persirgimą ar neigiamą tyrimo rezultatą. Galimybių pasas įgalino kontaktines veiklas, verslą, kitus palengvinimus. Vasarą sirgimų sumažėjo, daugumą apribojimų Vyriausybė panaikino.

Rugsėjį, žmonėms grįžus į darbus/mokslus, daugumai veiklų/renginių persikėlus į sales, prognozuotas susirgimų ir hospitalizacijų augimas. Vyriausybė parengė priemones, nustačiusias „neskiepytųjų karantino" reguliavimą. Juo siekta riboti kontaktus su nevakcinuotais ir nepersirgusiais žmonėmis. Grįžo Galimybių pasas.

2022 m. vasario 5 d. plintant lengvesnei COVID-19 ligos atmainai „omikron", Galimybių paso atsisakyta.

#### Migrantų krizė

*Pagrindinis straipsnis – 2021 m. migrantų krizė Lietuvoje*.
2021 m. birželį Baltarusijos ir Lietuvos pasienyje, Vakarų nepripažįstama Aleksandro Lukašenkos Baltarusijos diktatūra, keršydama už ES sankcijas (po suklastotų 2020 m. Baltarusijos prezidento rinkimų, Ryanair skrydžio 4978 nutupdymo, kalinamų opozicijos atstovų), įveiklino nelegalią migraciją iš Irako ir Sirijos į Lietuvą, padėdama nelegaliems migrantams kirsti Baltarusijos ir Lietuvos sieną. Jų kiekis išsaugo ~35 kartus.

Vis auganti migrantų įsibrovimo į Lietuvą statistika paskatino Šimonytės Vyriausybę 2021 m. liepos 2 d. paskelbti valstybės lygio ekstremalią situaciją. Situacijai negerėjant, po mėnesio imtasi vidaus reikalų ministrės Agnės Bilotaitės inicijuotos „apgręžimo politikos", kuri leido apgręžti neteisėtai sieną kirtusius migrantus.

Nepaisant to, jog srautas po taikytos politikos gerokai sumažėjo, Šimonytės kabinetas apsisprendė dėl 508 kilometrų fizinio barjero įrengimo prie sienos su Baltarusija, kuris buvo sumontuotas 2022 m. rugsėjį.

### Vizitai, išvykos ir priėmimai

Tarptautiniai Ministrės Pirmininkės Ingridos Šimonytės vizitai
#### Tarptautiniai vizitai

*Pagrindinis straipsnis – Sąrašas:Lietuvos Respublikos Ministrės Pirmininkės Ingridos Šimonytės tarptautiniai vizitai*.Per savo kadenciją Šimonytė darbo vizitais lankėsi daugiau nei 15 valstybių, tarp kurių yra Lenkija, Latvija, Estija, JAV, Vokietija, Japonija, Italija ir kt.

Politinės pažiūros
------------------

### Užsienio politika

Per 2018 m. spalio 18 d. vykusius užsienio politikai skirtus Tėvynės Sąjungos pirminių rinkimų debatus Šimonytė teigė, kad reikia didinti krašto apsaugai skiriamą biudžeto dalį. Rusija, kaip „valstybė, kuri sulaužė visus tarptautinius susitarimus", laikytina grėsme. Lenkija yra svarbus partneris. Teigdama, kad pasitiki mokslininkų aiškinimu apie klimato kaitą, Donaldo Trampo sprendimą pasitraukti iš Paryžiaus klimato kaitos susitarimo ji pavadino klaida.

### Vidaus politika

Per 2018 m. spalio 22 d. vykusius vidaus politikai skirtus Tėvynės sąjungos–Lietuvos krikščionių demokratų pirminių rinkimų debatus Šimonytė teigė, kad neprieštarauja partnerysčių instituto įvedimui, dėl ko susilaukė palaikymo iš LGBT aktyvistų bei kritikos iš jaunimo sambūrio „Pro Patria". Ji teigė, kad pati niekada nepriimtų sprendimo daryti aborto, tačiau niekada nesmerktų moterų, kurios tokį sprendimą priima.

Platformoje „Mano Balsas", Šimonytė teigė, jog pritaria marihuanos legalizavimui medicininiais tikslais. Be to, jos nuomone, turi būti dekriminalizuotas mažo kiekio lengvų narkotikų turėjimas be tikslo parduoti.

Šimonytė palaiko laisvos rinkos veikimą ir minimalų valstybės į ją įkišimą: „Valstybė turi kištis į ekonomiką tiek, kiek jos kišimasis pataiso rinkos netobulumus."

Jos teigimu, daug sveikatos apsaugos bei švietimo problemų galima būtų išspręsti, jei nebūtų buvę sumažinti mokesčiai.

Lietuvos žydų bendruomenė ją kritikavo dėl nenoro pašalinti atminimo lentą Lietuvos karininkui Jonui Noreikai, pasirašiusiam įsakymą dėl žydų getų steigimo.

2022 m. gruodžio 6 d. I. Šimonytė tapo Tėvynės sąjungos-Lietuvos krikščionių demokratų partijos nare.

Asmeninis gyvenimas
-------------------

Be gimtosios lietuvių, I. Šimonytė taip pat moka anglų, lenkų, rusų kalbas, taip pat turi švedų kalbos pagrindus. Ji yra netekėjusi ir neturi vaikų.

Viena mėgstamiausių I. Šimonytės knygų – čekų rašytojo Jaroslavo Hašeko satyrinė tamsioji komedija „Šauniojo kareivio Šveiko nuotykiai pasauliniame kare", ji dažnai cituoja jos veikėjus.

Apdovanojimai ir įvertinimai
----------------------------

* 2012 m. „Baltoji banga" apdovanojimas „Už skaidrią ir atsakingą" veiklą.
* 2015 m. Vytauto Didžiojo ordino Karininko kryžius.
* 2019 m. Delfi Metų Moterys (Politika).
* 2020 m. Delfi Metų Moterys (Politika).
* 2022 m. Dalios Grinkevičiūtės atminties ir pagarbos medalis.
* 2022 m. Tarptautinė Frydricho Augusto fon Hajeko fondo premija.
* 2022 m. Delfi Metų Moterys (Politika).
* 2022 m. Transatlantinės lyderystės apdovanojimas.
* 2022 m. JAV Nacionalinio demokratijos instituto M. Albright apdovanojimas.

Šaltiniai
---------

1. ↑  Ingrida Šimonytė
2. ↑  Ministrė, sauganti privačią erdvę
3. ↑  Kandidatai be grimo: I.Šimonytė – apie meilę Naujininkams, brolius Coenus ir santechniką
4. ↑  Ketlerienė, Aleksandra (2018-12-30). „Aklas pasimatymas su kandidatu: kodėl Šimonytė negali pamiršti mokyklos baigimo egzaminų ir skaito siaubo knygas". *delfi.lt*. Delfi. Nuoroda tikrinta 2024-03-12.
5. ↑  Ingrida Šimonytė - Ministrė Pirmininkė Archyvuota kopija 2022-06-20 iš Wayback Machine projekto.
6. ↑  I. ŠIMONYTĖ IŠRINKTA VILNIAUS UNIVERSITETO TARYBOS PIRMININKE
7. ↑  „I. Šimonytė tapo ministre pirmininke". lrytas.lt. 2020-11-24. Nuoroda tikrinta 2020-11-24.
8. ↑  Finansų ministre tapo Ingrida Šimonytė Archyvuota kopija 2021-11-24 iš Wayback Machine projekto.
9. 1 2  I.Šimonytė: sunkmečio ministre jau buvo, kaip susitvarkys su krize premjerės kėdėje?
10. ↑  2016 m. spalio 9 d. Lietuvos Respublikos Seimo rinkimai: Antakalnio (Nr.3) apygarda
11. 1 2  Ingrida Šimonytė, LRS
12. 1 2  I.Šimonytė sutiko vesti TS-LKD sąrašą Seimo rinkimuose
13. ↑  Antakalnio (Nr.3) apygarda
14. ↑  Ketlerienė, Aleksandra (2018-09-24). „Ingrida Šimonytė Prezidento rinkimams tarė „taip"". *delfi.lt*. Delfi. Nuoroda tikrinta 2024-03-12.
15. ↑  Konservatorių būsimoji kandidatė į prezidentus – I. Šimonytė
16. ↑  Stringanti sistema nesutrukdė: Šimonytė reikalingą kiekį parašų surinko per pirmą dieną sistema stringa
17. ↑  Šimonytė VRK įteikė surinktus 68 tūkst. rinkėjų parašų
18. ↑  2019 m. gegužės 12 d. Respublikos Prezidento rinkimai (I turas)
19. ↑  Nausėda laimi rinkimus dideliu atotrūkiu: noriu padėkoti visiems konkurentams
20. ↑  VRK patvirtino rinkimų rezultatus trijose vienmandatėse, kur pirmo turo metu išrinkti I.Šimonytė, B.Petkevič ir Č.Olševskis
21. ↑  VRK patvirtino galutinius Seimo rinkimų rezultatus
22. ↑  DĖL LIETUVOS RESPUBLIKOS VYRIAUSYBĖS SUDĖTIES Archyvuota kopija 2021-01-12 iš Wayback Machine projekto.
23. ↑  Šimonytė Seime patvirtinta Ministre Pirmininke
24. ↑  Prisiekė Šimonytės Ministrų kabinetas
25. ↑  Naujausia apklausa: Rusijai pradėjus karą Ukrainoje, gyventojai atsisuko į Nausėdą
26. ↑  Pirmasis Vyriausybės nutarimas: sugriežtintas karantinas pratęstas iki sausio 31-osios
27. ↑  Startuoja masinė vakcinacija – skiepytis kviečiami visi gyventojai nuo 16 metų Archyvuota kopija 2021-07-09 iš Wayback Machine projekto.
28. ↑  Vyriausybė užveria duris neturintiesiems galimybių paso: negalės lankytis didelėse parduotuvėse, kavinėse, gauti kai kurių paslaugų
29. ↑  Svarbiausios trečiadienio naujienos: reakcijos į riaušes prie Seimo ir ribojimai neturintiems imuniteto nuo COVID-19
30. ↑  Vyriausybė nutarė – nuo šeštadienio stabdomas galimybių paso naudojimas
31. ↑  EP pirmininkas: migrantų antplūdis į Lietuvą kelia nerimą, *lrytas.lt*
32. ↑  Dėl migrantų antplūdžio valstybės mastu paskelbta ekstremali situacija
33. ↑  Neteisėti migrantai bus apgręžiami, nukreipiami į pasienio punktus
34. ↑  Vyriausybė apsisprendė dėl fizinio barjero įrengimo prie sienos su Baltarusija, jį statys įmonių grupė „EPSO-G"
35. ↑  Pasienyje su Baltarusija baigtas statyti fizinis barjeras
36. 1 2 3 4  Paulius Gritėnas „TS-LKD prezidentiniai debatai: išsiskyrė I.Šimonytės ir V.Ušacko požiūriai dėl Rusijos grėsmės", „15 min", 2018-10-18 18:45
37. 1 2 3  Dalia Plikūnė, Aleksandra Ketlerienė, „Finaliniai TS-LKD kandidatų debatai. Šimonytė ir Ušackas deklaravo, dėl ko niekada nesutartų su valdančiaisiais", „Delfi.lt", 2018-10-22 18:49
38. ↑  Homoseksualų aktyvistai agituoja už Ingridą Šimonytę
39. 1 2  Ingrida Šimonytė – Mano balsas
40. ↑  Po Ušacko ir Šimonytės pasisakymų – arši kritika iš žydų bendruomenės Skaitykite daugiau: https://www.delfi.lt/news/daily/lithuania/po-usacko-ir-simonytes-pasisakymu-arsi-kritika-is-zydu-bendruomenes.d?id=79360767 Saulius Jakučionis, 2018 m. spalio 19 d. 11:46
41. ↑  Šimonytė oficialiai įstojo į konservatorių partiją
42. ↑
43. ↑  Ingrida Šimonytė: Šveiko nuotykiai ir kitos geriausios skaitytos knygos
44. ↑
45. ↑  1K-230 Dėl Lietuvos Respublikos ir užsienio valstybių piliečių apdovanojimo Lietuvos valstybės ordinais
46. ↑  Apdovanotos DELFI Metų Moterys 2019: linkėjo kiekvienam tapti metų žmogumi
47. ↑  „Delfi Metų Moterys 2020" apdovanojimai: Ingrida Šimonytė
48. ↑  „Lapteviečių" apdovanojimą priėmusi premjerė: tai – itin didžiulė garbė ir įpareigojimas Archyvuota kopija 2022-06-20 iš Wayback Machine projekto.
49. ↑  The Friedrich-August-von-Hayek-Stiftung
50. ↑  Paaiškėjo, kas tapo Delfi „Metų Moterys 2022" nugalėtojomis: rezultatai nustebino
51. ↑  Ministrei Pirmininkei Ingridai Šimonytei drauge su Latvijos, Estijos ir Lenkijos Vyriausybių vadovais skirtas CEPA apdovanojimas Archyvuota kopija 2022-09-25 iš Wayback Machine projekto.
52. ↑  Atsiimdama JAV Nacionalinio demokratijos instituto M. Albright apdovanojimą premjerė pabrėžė demokratijų atsparumo svarbą Archyvuota kopija 2022-12-08 iš Wayback Machine projekto.

Nuorodos
--------

Vikicitatos 

Wikiquote logoWikiquote logo
Puslapis Vikicitatose –
***Ingrida Šimonytė***

| Politinis postas |
| --- |
| Prieš tai:**Algirdas Gediminas Šemeta** | **Lietuvos Respublikos finansų ministrė**2009–2012 m. | Po to:**Rimantas Šadžius** |
| Prieš tai:**Saulius Skvernelis** | **Lietuvos Respublikos Ministrė Pirmininkė** 2020–dabar | Po to: |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • R Lietuvos Respublikos Ministras Pirmininkas |
| --- |
|  |
| Ministrai Pirmininkai(1918–1940 m.) | 
Augustinas Voldemaras ·  Mykolas Sleževičius ·  Pranas Dovydaitis ·  Ernestas Galvanauskas ·  Kazys Grinius ·  Ernestas Galvanauskas ·  Antanas Tumėnas ·  Vytautas Petrulis ·  Leonas Bistras ·  Mykolas Sleževičius ·  Augustinas Voldemaras ·  Juozas Tūbelis ·  Vladas Mironas ·  Jonas Černius ·  Antanas Merkys |
|  |
| LSSR Ministrų Tarybos Pirmininkai (1940–1990 m.) | 
Justas Paleckis ·  Mečislovas Gedvilas ·  Motiejus Šumauskas ·  Juozas Maniušis ·  Ringaudas Songaila ·  Vytautas Sakalauskas |
|  |
| Ministrai Pirmininkai(nuo 1990 m.) | 
Kazimira Prunskienė ·  Albertas Šimėnas ·  Gediminas Vagnorius ·  Aleksandras Algirdas Abišala ·  Bronislovas Lubys ·  Adolfas Šleževičius ·  Laurynas Mindaugas Stankevičius ·  Gediminas Vagnorius ·  Rolandas Paksas ·  Andrius Kubilius ·  Rolandas Paksas ·  Algirdas Brazauskas ·  Gediminas Kirkilas ·  Andrius Kubilius ·  Algirdas Butkevičius ·  Saulius Skvernelis ·  Ingrida Šimonytė |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R Vytauto Didžiojo ordinas  |
| --- |
|  |
| Su aukso grandine | 

Valdas Adamkus ·
Akihito ·
Albertas II ·
Michelle Bachelet ·
Beatričė ·
Algirdas Brazauskas ·
Aníbal Cavaco Silva ·
Elžbieta II ·
Heinz Fischer ·
Dalia Grybauskaitė ·
Tomas Hendrikas Ilvesas ·
Jonas Karolis I ·
Viktoras Juščenka ·
Lech Kaczyński ·
Horst Köhler ·
Aleksander Kwaśniewski ·
Vytautas Landsbergis ·
Rolandas Paksas ·
Georgi Parvanov·
Arnold Rüütel ·
László Sólyom
 |
|  |
| Didysis kryžius | 

Martti Ahtisaari ·
Stefanas Avgulas ·
Audrys Juozas Bačkis ·
José Manuel Barroso ·
Andrew Bertie ·
Algirdas Brazauskas ·
George Walker Bush ·
Rafaelis Kaldera ·
Maria Cavaco Silva ·
Jacques Chirac ·
Vicente Fox Quesada ·
Ivan Gašparovič ·
Árpád Göncz ·
Ólafur Ragnar Grímsson ·
Tarja Halonen ·
Haraldas V ·
Vaclavas Havelas ·
Henrikas ·
Jakobas Gisbertas de Hopas Šeferis ·
Jonas Ilieskus ·
Česlovas Juršėnas ·
Maria Kaczyńska ·
Islam Karimov ·
Karolis XVI Gustavas ·
Václav Klaus ·
Robertas Kočarianas ·
Eva Luise Köhler ·
Leonidas Kučma ·
Aleksander Kwaśniewski ·
Vytautas Landsbergis ·
Justinas Marcinkevičius ·
Margarita II ·
Carlosas Saulis Menemas ·
Lenartas Meris ·
Michiko ·
Alfred Moisiu ·
Nursultanas Nazarbajevas ·
Paola ·
Ingrid Rüütel ·
Jorge Sampaio ·
Chulijus Marija Sanginetis ·
Oskaras Luidžis Skalfaras ·
Karalienė Silvija ·
Vincentas Sladkevičius ·
Karalienė Sofija ·
Karalienė Sonja ·
Konstantinas Stefanopulas ·
Margaret Thatcher ·
Guntis Ulmanis ·
Vaira Vīķe-Freiberga
 |
|  |
| Komandoro didysis kryžius | 

Kazys Jaunutis Bobelis ·
Vytautas Dudėnas ·
Edvardas Gudavičius ·
Meilė Lukšienė ·
Vaclov Stankevič ·
Vanda Zaborskaitė ·
Algirdas Butkevičius ·
Andrius Kubilius ·
Linas Antanas Linkevičius
 |
|  |
| Komandoro kryžius | 

Jonas Karčiauskas ·
Alfonsas Maldonis ·
Marija Rudienė ·
Antanas Juozas Rudis ·
Augustinas Savickas
 |
|  |
| Karininko kryžius | 

Raimundas Saulius Baltuška ·
Juozas Bernatonis ·
Toma Birmontienė ·
Michael Alan Bourdeaux ·
Vladas Bulavas ·
Galina Dauguvietytė ·
Gediminas Girdvainis ·
Vilius Kavaliauskas ·
Gediminas Kirkilas ·
Jonas Algirdas Kronkaitis ·
Jošiaki Kuji ·
Saulius Lipčius ·
Vaiva Vida Mainelytė ·
Undinė Nasvytytė ·
Rolandas Pavilionis ·
Stasys Ratkevičius ·
Juozas Vytautas Rimas ·
Remy Robinet-Duffo ·
Jurgis Šarauskas ·
Alfredas Erichas Senas ·
Mykolas Sluckis ·
Pranas Stepulis ·
Ingrida Šimonytė ·
Antanas Tamošaitis ·
Antanas Terleckas ·
Vytautas Romualdas Tomkus ·
Valdas Tutkus ·
Martynas Vainilaitis ·
Tomas Vaisieta ·
Veronika Vitaitė ·
Rimvydas Dionizas Žigaitis
 |
|  |
| Riterio kryžius | 

Algimantas Antanas Bražinskas ·
Ingrida Gertrūda Bublienė ·
Alfredas Bumblauskas ·
Teresė Birutė Burauskaitė ·
Viačeslavas Ganelinas ·
Juozas Janulis ·
Jonas Juraitis ·
Zigmantas Kiaupa ·
Judita Leitaitė ·
Inesa Linaburgytė ·
Violeta Palčinskaitė ·
Marija Teresė Rožanskaitė ·
Ričardas Rutkauskas ·
Liudas Stankevičius ·
Stasė Vanagaitė-Petersonienė ·
Elena Aldona Vederaitė ·
Marija Vasna ·
Stasys Žirgulis
 |
|  |
| Medalis | 

Francina Emma Baeten-Van Den Brande ·
Angelė Bajorienė ·
Jadvyga Aleksandra Damušis ·
Nana Devidzė ·
Vytautas Dumšaitis ·
Jonas Genys ·
Juozas Rimantas Giedraitis ·
Ruth Hofer Romang ·
Gražina Kadžytė ·
Rimantas Antanas Kviklys ·
Vera Lacoeuilhe ·
Valentina Marija Loginova ·
Algirdas Pintukas ·
Christine Schroeder ·
Regina Sirusienė ·
Giedrė Skipitienė ·
Janine Sophie Marie Valstakas-Kaspar ·
Petras Venslovas
 |
|  |
| Vytauto Didžiojo ordinas |

 |